## El CECOPI informa que avancen els treballs de neteja en els garatges i que en queden 71 pendents

*** La secretària autonòmica de Seguretat i Emergències explica que es tracta d’aparcaments que presenten més complexitat
* Es manté l’avaluació i la coordinació dels treballs d’extracció de llots i buidatge de campes amb la utilització de vols de drons**

La secretària autonòmica de Seguretat i Emergències, Irene Rodríguez, ha informat de les qüestions principals que s’han abordat en la reunió del CECOPI, en què han participat el conseller d’Emergències i Interior, Juan Carlos Valderrama, i la delegada del Govern en la Comunitat Valenciana, Pilar Bernabé.

Irene Rodríguez ha explicat que “continuen els treballs classificats i establits dins de la fase en la qual ens trobem en este moment, centrada en el buidatge de campes d’apilament, l’extracció de llots i neteja de garatges i soterranis, i en les neteges de carrers i zones que encara queden per netejar”.

La secretària autonòmica de Seguretat i Emergències ha subratllat l’“intens treball que s’està realitzant” i, en este sentit, ha xifrat en “71 els garatges que queden per escometre”. “Es tracta dels que presenten més complexitat i, per tant, tota la planificació està focalitzada en estes labors més complicades”, ha agregat.

D’altra banda, Irene Rodríguez ha explicat que es manté “l’avaluació i la coordinació de tots estos treballs amb la utilització de vols de drons que es desenrotllaran el temps que resta de setmana per a comprovar l’evolució d’estos treballs i les possibles campes que puguen sorgir”. L’objectiu, segons la secretària autonòmica, és “tindre-ho tot localitzat per a poder incloure-ho dins de la planificació dels treballs que s’estan realitzant”.

A més, ha afirmat Irene Rodríguez, “continuem treballant amb tots els organismes per a elaborar els indicadors i la radiografia que ens permetrà determinar, municipi per municipi, quina situació d’emergència té cada un d’estos en estos moments”.

En esta línia, la secretària autonòmica de Seguretat i Emergències ha recordat que “són constants i periòdiques les reunions que realitza la Diputació de València amb els municipis afectats i en què està present també el conseller d’Emergències i Interior, Juan Carlos Valderrama”.

Al respecte, ha afegit que estes reunions “servixen perquè els alcaldes comuniquen els incidents concrets que puguen tindre en el dia a dia orientats principalment a problemes en els garatges i altres assumptes més complexos i, així, poder traslladar-ho posteriorment al CECOPI també a través dels oficials d’enllaç que fan seguiment”.

Fecha: 03/01/2025